Þessi vinur hefur einstakt lag á því að vekja hjá mér tilfinningar , oft margar á sama augnabliki . Ég er umvafin teppi uppi í sófa og ég sekk mér í samtalið , bókina . Tengist þetta stéttaskiptingu ? “ Eins og ég hef áður sagt hef ég í gegnum tíðina verið fremur blind á stéttir í íslensku samfélagi . hugsa ég og velti því svo fyrir mér einhverja stund . Heimsendir , hvernig sem hann mun líta út , mun vera stéttskiptur og stéttaskiptingin mun hafa yfir sig hulu eins og hún hefur alltaf gert , eins og hún mun alltaf gera nema við horfumst í augu við hana . Ég leggst aftur á púða á sófanum sem ég sit á . Nema við erum ekki að ræða það hvort okkar verði á undan að kaupa íbúð . Við erum að ræða það hvort okkar hefur efni á að kaupa hamfaratryggða íbúð . Íbúð sem ver okkur og fjölskyldu okkar gegn hamförum . Allar breytingar hingað til hafa ennþá gerst hægt miðað við annars staðar og hafa haft minni áhrif á Ísland en aðrar þjóðir . Það er þó til nýtt hverfi í Reykjavík sem hýsir alla loftslagsflóttamennina sem hafa þurft að flýja heimili sín til Íslands . Okkur þykir erfitt að aðlagast þessum nýju samfélagshópum og þar að auki þykir þeim erfitt að aðlagast hverjir öðrum því þeir koma alls staðar að , frá mismunandi menningarsvæðum og með mismunandi lífsreynslu og áföll á bakinu . Ekkert hefur breyst en allt hefur breyst . Kærastinn minn kemur inn í stofu . Ég ligg uppi í rúmi og næ ekki að sofna . Setningar úr bók Naomi herja á mig , hugmyndir úr bókinni herja á mig . „ Rannsóknir hafa sýnt að þeir sem afneita hamfarahlýnun mest eru hvítir karlar með tekjur yfir meðallagi . “ Ég fer aftur fram í sófa og hripa niður hugsanir mínar á meðan þær hringsóla um í höfðinu á mér . Hringsólandi hugmyndir um kapítalisma og loftslagsmál . Stéttaskiptingin eins og við þekkjum hana núna mun einungis aukast og verða meiri . Ég held að stéttaskipting muni nákvæmlega aldrei birtast í eins tæru formi og hverjir deyja fyrst og hverjir hafa efni á því að lifa . Á þeim stöðum sem verða verst úti býr fólk sem hefur skert eða engin pólitísk völd yfir lífi sínu , þau hafa ekki völd til að koma í veg fyrir hamfarirnar eða verja sig almennilega gegn þeim . Það versta er að kerfið sem kúgar fátæka hefur kennt okkur að fátækir eigi örlög sín skilið . Nýfrjálshyggjan hefur beinar afleiðingar á loftslagsmál . Vísindamenn og auðmenn samtímis að reyna að fá hljómgrunn fyrir kenningum sínum , auðmenn höfðu betur . Við höfum treyst auðmönnum betur fyrir jörðinni en vísindamönnum . Ég man þegar ég hélt að góðærið væri af hinu góða en nú sé ég að góðærið er að ganga frá jörðinni . „ Ég man þegar ég hélt að góðærið væri af hinu góða “ Í 28 ár skammaðist ég mín fyrir það hvaða stétt ég tilheyrði . Ég ætla ekki að eyða sekúndu í viðbót af lífi mínu í þá skömm , ég ætla að eyða allri orkunni sem fór í þá skömm að fá þá ríkustu til að læra að skammast sín fyrir að hirða gróðann og eyðileggja jörðina og það versta , skilja okkur hin eftir til að eiga við afleiðingarnar . Nógu hafa þeir rænt af okkur hingað til , þeir fá ekki að ræna af okkur lífinu . En það góða er að við erum stór hópur , auðmennirnir eru fáir . Allar athugasemdir eru ábyrgð á þeirra sem þær skrifa . Nýtt á Stundinni Bók um Kjarval fagnaðarefni fyrir börn Já , ekki spurning : ég er hér !